
	РЕПУБЛИКА БЪЛГАРИЯ

Министерство на труда и социалната политика

Агенция за качеството на социалните услуги

ОБЯВЛЕНИЕ
Агенция за качеството на социалните услуги, гр.София, ул.”Лъчезар Станчев” № 20, на основание чл. 10а, ал. 1 от Закона за държавния служител, чл. 14 от Наредбата за провеждане на конкурсите и подбора при мобилност държавни служители и                                                  Заповед  № РД-01-148/22.06.2026 г. на изпълнителния директор на АКСУ
ОБЯВЯВА КОНКУРС:
І. За длъжността главен инспектор в Агенцията за качеството на социалните услуги:

· Отдел „Северен централен“, изнесено работно място гр. Разград – 1 щ. бр., дирекция КМЛСУ;

· Отдел „Североизточен“, изнесено работно място гр. Варна – 1 щ. бр., дирекция КМЛСУ;

· Отдел „Югозападен“, централно управление гр. София – 1 щ. бр. и изнесено работно място гр. Кюстендил – 1 щ. бр., дирекция КМЛСУ.

 
 ІІ. Изисквания за заемане на длъжността главен инспектор:

1. Минимални:

· степен на образование – бакалавър;
· професионален опит - 3 години и/или придобит IV младши ранг.
2. Допълнителни:

· Аналитична компетентност;

· Ориентация към резултати;

· Работа в екип;

· Комуникативна компетентност;

· Фокус към клиента /вътрешен и външен/;

· Професионална компетентност;


· Дигитална компетентност.

III. Основни задачи за длъжността

Участва в изпълнението на контролните функции на Агенцията за качеството на социалните услуги чрез извършване на контрол на предоставянето на социални услуги от общините и частни доставчици на социални услуги.

IV.  Области на дейност 

· Проверява спазването на стандартите за качество на социалните услуги, определени в Наредбата за качество на социалните услуги;

· Проверява спазването на правата на потребителите на социални услуги;

· Извършва проверки за начина, по който общините и частните доставчици на социални услуги, които управляват социални услуги държавно делегирана дейност, разходват средства от държавния бюджет;

· Изготвя констативни протоколи, становища, доклади за резултатите от извършените проверки във връзка с прилагането на нормативните актове по спазване критериите и стандартите за предоставяне на социални услуги;

· Изготвя предложения и издава задължителни предписания въз основа на резултатите от извършените проверки.


Конкурсната комисия ще разглежда всяко постъпило заявление, като преценява дали са представени всички необходими документи и дали те удостоверяват изпълнението на минималните изисквания, предвидени за заемането на длъжността.


До участие в конкурса няма да се допускат лица, които не са представили всички необходими документи или представените документи не удостоверяват изпълнението на изискванията за заемането на длъжността.


 V. Конкурсът ще се проведе чрез решаване на тест и провеждане на интервю.

 VI. Кандидатите подават писмено заявление за участие в конкурса (Приложение № 3 към чл.17, ал.2 от НПКПМДС). Към заявлението да се приложат следните документи: 

1. Декларация (по чл. 17, ал. 3, т. 1 от НПКПМДС) от лицето, че е пълнолетен български гражданин или гражданин на друга държава - членка на Европейския съюз или страна по Споразумението за Европейското икономическо пространство, или на Конфедерация Швейцария, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност;

          2. Копия от документи за придобитата образователно-квалификационна степен, допълнителна квалификация и юридическа правоспособност за кандидатите с юридическо образование (документи за степен на образование или професионална квалификация, издадени от други държави се признават след легализирането им от Министерство на образованието и науката при условия и ред, определени с наредба на министъра на образованието и науката) - ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

3. Копие от официални документи, удостоверяващи продължителността на професионалния опит и/или придобит ранг: трудова книжка, осигурителна книжка, служебна книжка, официален документ на български език, доказващ извършване на дейност в чужбина.

VII. Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администраия при постигнати равни крайни резултати от проведената процедура.

VIII. Документите по т. VI се подават всеки работен ден от 08.30 ч. до 17.00 ч., лично или чрез пълномощник в център за административно обслужване на Агенцията за качеството на социалните услуги, на адрес: гр. София, ул. ”Лъчезар Станчев” № 20, ет. 1 или може да се подават по електронен път на e-mail: siyka.ganeva@aksu.government.bg, като в този случай заявлението за участие в конкурса и декларацията по чл. 17, ал. 3, т. 1 от НПКПМДС следва да бъдат подписани от кандидата с електронен подпис. Срока за подаване на документи е от 22.06.2026 г. до  03.07.2026 г. включително до 17,00 часа; телефон за връзка: 02/970 11 14, gsm: 0878 357 653, лице за контакт: Сийка Ганева.

IX. Срок на подаване за документите: 10 дни след датата на публикуване на обявата за конкурса.
XI. Списъци на допуснатите до етапите на конкурса и недопуснатите кандидати и друга информация за него ще бъде публикувана на интернет страницата на АКСУ на електронен адрес: https://aksu.government.bg/tekusthi/.
XII. Обявлението за конкурса е публикувано в Административния регистър по            чл. 61, ал. 1 от Закона за администрацията, интернет страницата на АКСУ на електронен адрес: https://aksu.government.bg/tekusthi/, както и в специализирания сайт за търсене на работа: www.zaplata.bg. 

XII. Информация за начина на определяне на размера на основната заплата за длъжността „главен инспектор“ в Агенцията за качеството на социалните услуги.
Размерът на основната месечна заплата за длъжността „главен инспектор“ се определя при спазване на чл. 7, ал. 1, чл. 8, чл. 9  от Наредбата за заплатите на служителите в държвната администрация и вътрешните правила за заплатите в Агенцията за качеството на социалните услуги. Основните месечни заплати се определят по нива и степени, съгласно Приложение   № 1 към чл. 3, ал. 2 от Наредбата, като се отчита квалификацията и професионалния им опит.

За длъжността „главен инспектор“ наименованието на длъжностното ниво е Експертно ниво 3 и размерът на индивидуалната основна месечна заплата за длъжността се определя, както следва:

· 1-ва степен от 620,20 евро до 1 047 евро - при професионален опит, надвишаващ минималния за длъжността с до 1 години;

· 2-ра степен от 620,20 евро до 1 423 евро - при професионален опит, надвишаващ минималния за длъжността с от 1 до 7 години;

· 3-та степен от 620,20 евро до 1 611 евро - при професионален опит, надвишаващ минималния за длъжността с над 7 години.

Професионалният опит включва времето, през което служителят е извършвал дейност в област или области, които са свързани с функциите, определени в длъжностната характеристика за длъжността.

Минимален размер на основната заплата 620,20 евро.
